recursal/SuperWikiNEXT-32B huggingface dataset:
**এভলিন হোপ স্কয়ার মেরিক** (১৮৭৮-১৯৩৬) ছিলেন একজন ব্রিটিশ সুরকার, পিয়ানোবাদক ও রাজনৈতিক কর্মী যিনি নারীদের ভোটাধিকার, নিরামিষবাদী, এস্পেরান্তো এবং নতুন সঙ্গীতকে সমর্থন করেছিলেন। তিনি প্রথম বিশ্বযুদ্ধে ইংল্যান্ডের অংশগ্রহণের বিরোধিতা করেছিলেন। তিনি **হোপ স্কয়ার** ও **হোপ মেরিক** নামে প্রচারিত হন এবং অভিনয় করেন।

জীবনী
-----

স্কয়ার সাউথপোর্টের প্রকৌশলী ও কবি জন ব্যারেট স্কয়ার ও তার স্ত্রীর ঘরে জন্মগ্রহণ করেন। তিনি ১৯১১ সালে সুরকার ফ্রাঙ্ক মেরিককে বিয়ে করেন।

স্কয়ার হেনরি গ্যাডসবি, টোবিয়াস ম্যাথায় ও আর্নস্ট ভন দোহনানির সাথে পিয়ানো অধ্যয়ন করেছিলেন। তিনি পিয়ানো শেখাতেন এবং লন্ডনের স্টেইনওয়ে হল ও অন্যান্য স্থানে আবৃত্তি উপস্থাপন করতেন। তিনি ও মেরিক দুটি পিয়ানোর জন্য একত্রে আবৃত্তি দিয়েছেন। তারা মাঝে মাঝে শ্রোতাদের সুরকারের নাম না বলে নতুন সংকলন বাজাতো। তারা ১৯১৫ সালে এই আবৃত্তিগুলির একটি ক্লদ ডেবুসির *লা মের* এর একটি যুগল সংস্করণ পরিবেশন করেছিল।

মেরিক নারী ভোটাধিকারের জন্য ম্যানচেস্টার পুরুষ লীগের একজন সক্রিয় সদস্য ছিলেন। স্কয়ার ১৯১৪ সালে দলের জন্য একটি ব্যানার সেলাই করেন।

মেরিক ১৯১৭ সালের মে থেকে ১৯১৯ সালের এপ্রিল পর্যন্ত প্রথম বিশ্বযুদ্ধে ইংল্যান্ডের অংশগ্রহণের বিরোধিতা করেন এবং একজন বিবেকবান আপত্তিকারী হওয়ার জন্য কারারুদ্ধ ছিলেন। তিনি কারাগারে থাকাকালীন স্কয়ার তার নিজের ব্যক্তিগত শিক্ষার্থীদের পাশাপাশি রয়্যাল ম্যানচেস্টার কলেজ অফ মিউজিক-এ তার স্বামীর শিক্ষার্থীদেরও পড়াতেন।

স্কয়ার বেশ কয়েকটি সংগঠনে সক্রিয় ছিলেন: ইন্ডিপেন্ডেন্ট লেবার পার্টি (আইএলপি), নো কনক্রিপশন ফেলোশিপ (এনসিএফ), ইউনাইটেড সাফ্রাজিস্টস, উইমেনস ফ্রিডম লীগ (ডব্লিউএফএল), ও মহিলা সামাজিক ও রাজনৈতিক ইউনিয়ন (ডব্লিউএসপিইউ)। তিনি মার্গারেট অ্যাশটন, অ্যানি ব্রিকহিল, লিলা ও ফেনার ব্রকওয়ে, ডেম ক্লারা বাট, লিলিয়ান ফরেস্টার, অ্যামি হারফোর্ড, এমেলিন পেথিক লরেন্স, ক্রু লুইস, অ্যানোট রবিনসন, অস্কার ও থেকলা রথসচাইল্ড, ফিলিস ও জে অ্যালেন স্কিনার, অ্যানি সোমারস ও মে আনউইনের সাথে সামাজিকীকরণ ও কাজ করেছিলেন।

হোপ স্কোয়ার ও ফ্রাঙ্ক মেরিকের কাগজপত্র ব্রিস্টল আর্কাইভ বিশ্ববিদ্যালয়ে সংরক্ষণাগারভুক্ত করা হয়েছে। স্কয়ারের সংগীত বুসি অ্যান্ড কোং, এলকিন অ্যান্ড কোং, ম্যারিয়ট ও স্টেইনার অ্যান্ড বেল কর্তৃক প্রকাশিত হয়েছিল।

তথ্যসূত্র
---------

1. ↑  "Evelyn Hope Squire (1878 - 1935) - Vocal Texts and Translations at the LiederNet Archive"। *www.lieder.net*। সংগ্রহের তারিখ ২০২১-১২-২৮।
2. ↑  Cohen, Aaron I. (১৯৮৭)। *International Encyclopedia of Women Composers* (ইংরেজি ভাষায়)। Books & Music (USA)। আইএসবিএন 978-0-9617485-1-7।
3. 1 2 3 4  Merrick, Frank। "Papers"। *archives.bristol.ac.uk*। সংগ্রহের তারিখ ২০২১-১২-২৮।
4. 1 2 3 4  ""…we are utterly odd."[1] A collaborative life in both music and politics"। *www.conservatoiredeparis.fr*। সংগ্রহের তারিখ ২০২১-১২-২৮।
5. 1 2  Merrick, Hope। "Hope Squire"। *www.worldcat.org* (ইংরেজি ভাষায়)। সংগ্রহের তারিখ ২০২১-১২-২৮।
6. ↑  "Frank Merrick: A Recorded Legacy"। *www.wyastone.co.uk* (ইংরেজি ভাষায়)। সংগ্রহের তারিখ ২০২১-১২-২৮।
7. ↑  *Musical Courier* (ইংরেজি ভাষায়)। ১৯০২।
8. ↑  ""Zer is no Modern French Musik": Debussy Reception in Manchester during the First World War"। *www.conservatoiredeparis.fr* (ফরাসি ভাষায়)। সংগ্রহের তারিখ ২০২১-১২-২৮।
স্কট ভাষার চার্ট
**স্কট্‌স** (Scots ;স্কটল্যান্ডীয় গ্যালিক: *Albais*/*Beurla Ghallta*) পরিভাষাটি দিয়ে স্কটল্যান্ডে প্রচলিত *Doric*, *Lallans* এবং *Scotch* নামের উপভাষাগুলিকে একত্রে বোঝানো হয়। নিম্নভূমি স্কটল্যান্ড ও উত্তর আয়ারল্যান্ড এ প্রচলিত সনাতন জার্মানীয় ভাষাটিই স্কট্‌স ভাষা। স্কটল্যান্ডে যে তিনটি প্রধান ভাষা প্রচলিত, তার মধ্যে স্কট্‌স ভাষা একটি; অপর দুইটি হল স্কটীয় ইংরেজি এবং স্কটীয় গেলিক ভাষা।

জার্মানভাষী অ্যাঙ্গল্‌স জাতির লোকেরা খ্রিস্টীয় ৫ম শতকে ব্রিটিশ দ্বীপপুঞ্জতে অভিবাসন শুরু করে। তারা ইংরেজি ভাষার যে প্রাচীন রূপটিতে কথা বলত, তার নাম ছিল অ্যাংলো-স্যাক্সন ভাষা। তারা ৭ম শতকের দিকে বর্তমান স্কটল্যান্ডের দক্ষিণ-পূর্ব অংশে অ্যাংলো-স্যাক্সন ভাষাটি নিয়ে আসে। বর্তমান স্কট্‌স ভাষাটি এই অ্যাংলো-সাক্সনেরই বিবর্তিত একটি রূপ। একই অ্যাংলো-স্যাক্সন থেকে পরবর্তীতে ইংরেজি ভাষারও উদ্ভব হয়েছিল।

বর্তমানে ভাষাটি একটি কথ্য ভাষা হিসেবে প্রচলিত। স্কটিশ জাতির লোকেরা কথা বলার সময় স্কট্‌স ভাষা ও ইংরেজি ভাষার একটি মিশ্রণ ব্যবহার করে। অধুনা স্কট্‌স ভাষাতে এক ধরনের নবজাগরণ ঘটেছে এবং ভাষাটিতে প্রচুর সাহিত্য রচিত হচ্ছে।

বহিঃসংযোগ
---------


উইকিমিডিয়া কমন্সে **Scots language** সংক্রান্ত মিডিয়া রয়েছে।

উইকিপিডিয়া মুক্ত বিশ্বকোষ-এর  ***স্কট্‌স ভাষা সংস্করণ***
**রামকমল ভট্টাচার্য**  (৩১ মার্চ ১৮৬৪ - ১১ জুন ১৮৬০) ছিলেন একজন সংস্কৃত পণ্ডিত ও গ্রন্থকার। ঊনবিংশ শতকের এক চিন্তাশীল লেখক হিসাবে বিশেষ পরিচিতি লাভ করেছিলেন।

জন্ম ও শিক্ষা জীবন
------------------

রামকমল ভট্টাচার্যের জন্ম ১২৪০ বঙ্গাব্দের ১৬ই চৈত্র ( ১৮৩৪ খ্রিস্টাব্দের ৩১ মার্চ)  ব্রিটিশ ভারতের উত্তর কলকাতার শিমুলিয়া পল্লীর মালিরবাগান নামক স্থানে বারেন্দ্র শ্রেণীর ব্রাহ্মণ পরিবারে। পিতা রামজয় তর্কালঙ্কার। তাদের আদি নিবাস ছিল গৌড়বঙ্গের রাজধানী  মালদহে। প্রখ্যাত পণ্ডিত ও শিক্ষাব্রতী কৃষ্ণকমল ভট্টাচার্য ছিলেন তার অনুজ। তাদের এক জ্যেষ্ঠ ভগিনীও ছিল। মেধাবী রামকমল পিতার কাছেই ব্যাকরণ সমগ্র, অমরকোষ অভিধান, ভট্টিকাব্য, শ্রীমদভাগবত পুরাণের কিছু অংশের পাঠ সম্পন্ন করেন। বারো বৎসর বয়সে তার পিতংবিয়োগ ঘটে। কিন্তু তিনি কলকাতার  সংস্কৃত কলেজে সাহিত্য শ্রেণীতে ভর্তি হন। মেধার গুণে অতি অল্প সময়ে সাহিত্য, অলঙ্কার, দর্শন ও গণিতে শিক্ষালাভ করেন।  ১৮৫৪ খ্রিস্টাব্দের এপ্রিল মাসে সিনিয়র বৃত্তি পরীক্ষায় সংস্কৃত কলেজের ছাত্রদের মধ্যে তিনি প্রথম হন এবং মাসিক কুড়ি টাকা বৃত্তি লাভ করেন। বিদ্যাবত্তার জন্য তৎকালীন সমস্ত খ্যাতনামা ব্যক্তির সঙ্গে পরিচিত হন।  গণিতশাস্ত্রে রামকমলের রীতিমত অধিকার ছিল। তিনি সেসময়ে  পণ্ডিত ঈশ্বরচন্দ্র বিদ্যাসাগরের ঘনিষ্ঠ ও বাল্যবন্ধু  প্রসন্নকুমার সর্বাধিকারীকে পাটিগণিত রচনায় যথেষ্ট সাহায্য করেন। সংস্কৃত শাস্ত্রে প্রাজ্ঞতা লাভের পর ইংরাজী চর্চায় মনোনিবেশ করেন। অল্পদিনে ভূয়সী উন্নতি করেন। তবে চক্ষুরোগের কারণে ইংরাজী সাহিত্য চর্চায় বাধার সৃষ্টি হয়। চিকিৎসকের পরামর্শে ১৮৫৬ খ্রিস্টাব্দে বায়ু পরিবর্তনে যান। কিন্তু কোন উন্নতি পরিলক্ষিত হয়নি।

কর্মজীবন
--------

শেষে সংসার নির্বাহের কারণে ১৮৫৭ খ্রিস্টাব্দে তিনি কলকাতার নর্মাল স্কুলে প্রধান শিক্ষকের পদ গ্রহণ করেন। চক্ষুরোগের কারণে পড়াশোনা অসম্ভব হলেও, তিনি তার যা কিছু রচনা করেছেন তা ওই সময়ে করেন। ইউক্লিডের পদ্ধতি প্রাচীন এবং বোঝার পক্ষে কালজয়ী মনে হওয়ায় তিনি জ্যামিতি বিষয়ক নতুন গ্রন্থ রচনায় মনোনিবেশ করেন। নর্মাল স্কুলের ছাত্রদের জন্য ইংরেজ দার্শনিক ফ্রান্সিস বেকনের কয়েকটি বাছাইয়ের সন্দর্ভ রচনা ছিল তার দ্বিতীয় প্রয়াস। তিনি *বেকনের সন্দর্ভ* নামে কিছু প্রবন্ধের বঙ্গানুবাদ করেন। নানা কারণে রামকমল ভট্টাচার্য আত্মহত্যা করেন ১৮৬০ খ্রিস্টাব্দের ১১ জুন। সেকারণে তার রচিত গ্রন্থের কয়েকটি অপ্রকাশিত থেকে গেছে। রামকমলের মৃত্যুর পর প্রকাশিত হয় -

* *এলিমেন্টস্ অফ জিওমেট্রি* - জ্যামিতি (১৮৬২) প্রেসিডেন্সি প্রেস ,কলকাতা
* *বেকন অর্থাৎ তদীয় কতিপয় সন্দর্ভ* (১৮৬১)
* *আন্বীক্ষিকী* ইংরেজ দার্শনিক  জন স্টুয়ার্ট মিলের দর্শন গ্রন্থের দৃষ্টে বাংলায় রচিত ন্যায়শাস্ত্র (অপ্রকাশিত)

তথ্যসূত্র
---------

1. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১৯২। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. 1 2 3  ব্রজেন্দ্রনাথ বন্দ্যোপাধ্যায়। *কমলকৃষ্ণ ভট্টাচার্য রামকমল ভট্টাচার্য*। বঙ্গীয় সাহিত্য পরিষদ, কলকাতা। পৃষ্ঠা ৩৮। সংগ্রহের তারিখ ২০২২-০৬-১১।
3. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৫৪, আইএসবিএন ৯৭৮-৮১-৭৯৫৫-১৩৫-৬
১৯৪৩ সালে গুইন
"**সোয়েটার গার্ল**" শব্দটি ১৯৪০ এবং ১৯৫০-এর দশকে জনপ্রিয় করেছিল লানা টার্নার, জায়ন ম্যান্সফিল্ড এবং জেন রাসেলের মতো হলিউড অভিনেত্রীরা, যারা এক ধরনের আঁটসাঁট, ফিটিং সোয়েটার পরাকে জনপ্রিয় ফ্যাশন হিসাবে গ্রহণ করেছিলেন। 

সোয়েটার গার্ল ট্রেন্ডটি হলিউডের মধ্যে সীমাবদ্ধ ছিল না এবং কিছু লোক একে বিপদ সংকেত হিসাবে দেখেছিল। ১৯৪৯ সালে পিটসবার্গের এক পুলিশ সুপার এমন ফ্যাশন যে যুবকের নৈতিক অবক্ষয়ের কারণ হবে তা প্রকাশ করে বলেছিলেন:

> "মহিলারা রাস্তায় হাঁটেন, তাদের পোশাক শরীরের বাঁকগুলিকে ঢেকে রাখে"। পুলিশ সুপার হার্ভে জে স্কট বলেছিলেন, "তবে আমাদের আসল সমস্যা হলো ববি সক্সার্স কে নিয়ে। এরা সোয়েটার গার্ল - বাচ্চাদের মত শরীরের বাঁকগুলি প্রদর্শন করে এবং মজা পায়। এরা যে কি ধরনের মা ও স্ত্রী হতে চলেছে?" 
> 
> 
>

ফ্যাশন প্রভাব
-------------

১৯৫৫ সালে পেটি পেইজ
নতুন, মত নরম কাপড় কাশ্মীরী শাল এবং আংকারা-দেশীয় লোম সোয়েটার করতে ব্যবহার করা হচ্ছে। শঙ্কু আকৃতির ব্রা, কখনও কখনও তাকে বুলেট ব্রা বলা হয় যা স্তনগুলি উত্থিত করে এবং পৃথক করে।

১৯৯০ এর দশকে ম্যাডোনা তার ব্লন্ড অ্যাম্বিশন ওয়ার্ল্ড ট্যুরের সময় শঙ্কু ব্রা পরার পরে এ ধরেনের বুলেট ব্রার প্রতি মানুষের আগ্রহ পুনরুদ্ধার হয়েছিল।

জনপ্রিয় সংস্কৃতি
-----------------

আরো দেখুন
---------

* স্তন বস্তুকাম
* পিন-আপ গার্ল

তথ্যসূত্র
---------

1. ↑  Ostler, Rosemarie (২০০৫)। *Dewdroppers, waldos, and slackers: a decade-by-decade guide to the vanishing vocabulary of the twentieth century*। Oxford University Press US। পৃষ্ঠা 85। আইএসবিএন 978-0-19-518254-5।
2. ↑  "Plunging neckline, falsies get blame for rise in sex crime," *Brooklyn Eagle*, December 16, 1949. Retrieved July 9, 2014.
**আশুতোষ চৌধুরী** (৫ ই নভেম্বর, ১৮৮৮-২৭ শে মার্চ, ১৯৪৪) ছিলেন বাঙালী কবি এবং লোকগীতি সংগ্রাহক। তিনি চট্টগ্রাম জেলার বোয়ালখালী উপজেলার কধুরখীল গ্রামে ১৮৮৮ সালে জন্ম গ্রহণ করেন। তার রচিত *ছেলেদের চট্টলাভূমি* গ্রন্থটি পড়ে রায়াবাহাদুর দীনেশচন্দ্র সেন মুগ্ধ হয়ে তাকে কলকাতা বিশ্ববিদ্যালয়ের উদ্যোগে ১৯২৫ সালে লোকগীতি সংগ্রাহক নিযুক্ত করেন।

পালাগান সংগ্রহ
--------------

নিজাম ডাকাতের পালা, কাফন চোরা, ভেলুয়া, হাতি খেদার গান, কমল সদাগরের পালা, সুজা তনয়ার বিলাপ, নছর মালুম, নুরুন্নেছা ও কবরের কথা, পরীবানুর হঁলা, দেওয়ান মনোহর ও মজুনা ইত্যাদি। এসব পালাগান পূর্ববঙ্গ-গীতিকায় প্রকাশিত হয়েছে।

সাহিত্য কর্ম
------------

* গীতিকা (গানের সংকলন)
* আদম আশক (কাহিনিকাব্য)
* ব্যথার বাণী ও স্বপ্নের জয় (গাঁথাকাব্য)
* চট্টগ্রামী ভাষা ও সংস্কৃতি (অভিধান)

তথ্যসূত্র
---------

1. ↑  মোমেন চৌধুরী (জানুয়ারি ২০০৩)। "চৌধুরী, আশুতোষ"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ আগস্ট , ২০১৪।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য); ইউআরএল–উইকিসংযোগ দ্বন্দ্ব (সাহায্য)

2)সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাংলা চরিতাভিধান ৫ ম সংস্করণ ৩য় মুদ্রণ পৃষ্ঠা ৮২
**নীল টেংরাকাঁটা** বা **নীল হরগজা** বা **হরকুচ**, **কটকি** (বৈজ্ঞানিক নাম: ***Acanthus ilicifolius***) (ইংরেজি: **Sea Holly** বা **Holy Mangrove**) বাদাবনের ঝোপ ধরনের গাছ বা গুল্ম। এটি একটি গৌণ বাদাগাছ।

বিবরণ
-----

নীল টেংরাকাঁটার শাখা থেকে বেরোনো ছোট্ট শীষের মাথায় ফুল ফোটে। ফুলের রঙ নীল ও পাতা গাঢ় সবুজ। এদের পাতা খুব শক্ত । হরগজা ফুলে প্রচুর উৎকৃষ্ট মানের মধু হয়। নিজেকে রক্ষা করার জন্য গাছগুলোর পাতার গোড়ায় ও অগ্রভাগে কাঁটা থাকে। হরগজার ফুল থেকে ক্যাপসুলের মতো ফল হয়। এর কাটা অনেক শক্ত।

অন্যান্য গাছ
------------

একান্থাসি পরিবারের অন্যান্য প্রজাতি সাধারণ পরিবেশেও বেড়ে উঠতে পারে। বেড়ে ওঠার পরিবেশ বিবেচনায় একে লালবাদার অন্তর্ভুক্ত করা হয়। লালবাদা মানে হলো উদ্ভিদ-প্রজাতিটি অতিরিক্ত লবণাক্ততায় বেড়ে উঠতে ও টিকে থাকতে পারে। এর কাণ্ড অশক্ত। তাই এ গাছ কিছুটা সোজা হয়ে, লতার মত বা চারপাশে ছড়িয়ে বেড়ে উঠতে পারে। এই গাছ সাধারণত উপকূলীয় হ্রদ, ডোবা, জলাভূমি ও সমুদ্র সৈকতে এ গাছগুলো জন্মায়।

বৈশ্বিক বিস্তৃতি
----------------

নীল টেংরাকাঁটা অস্ট্রেলিয়া, বাংলাদেশ, কম্বোডিয়া, চীন, হংকং, ভারত, ইন্দোনেশিয়া, ম্যাকাও, মালয়েশিয়া, পাকিস্তান, সিঙ্গাপুর, শ্রীলঙ্কা, তাইওয়ান, পূর্ব তিমুর, ভিয়েতনাম এবং প্যাসিফিক দ্বীপে পাওয়া যায়।

তথ্যসূত্র
---------

1. ↑
2. ↑  Barker, R. M. (১৯৮৬)। "A taxonomic revision of Australian Acanthaceae" (পিডিএফ)। *Journal of the Adelaide Botanic Gardens*। **9**: (1–) 64–75 (–286)। ৭ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মে ২০১৩।
3. ↑  টেমপ্লেট:AustTRFPK6.1
**দুর্গাাপুর ব্যারেজ** হল ভারতের পশ্চিমবঙ্গ রাজ্যের একটি দুর্গাপুর শহরের কাছে দামোদর নদ এর উপর নির্মিত একটি বাঁধ। এই ব্যারেজটি পরিচালনা করে দামোদর ভ্যালি কর্পোরেশন। এই ব্যরেজএর দ্বারা দামোদর নদ ও তার উপনদী গুলির বন্যা নিয়ন্ত্রণ করা সম্ভব হয়েছে। এই ব্যারেজ থেকে কৃষি জমিতে জল সেচের জন্য সেচ খাল খনন করা হয়েছে যার দ্বারা বর্ধমান জেলা ও বাঁকুড়া জেলার কৃষি জমিতে জল সেচ করা হয়।

ব্যারেজ
-------

১৯৫৫ সালে নির্মিত দুর্গাপুর ব্যারাজটি ৬৯২ মিটার (২,২৭০ ফুট) দীর্ঘ। এটির ৩৪ টি গেট রয়েছে (স্লুইস সহ)। গেটগুলির আকার ১৮.৩ মি × ৪.৯ মি (৬০ ফুট × ১৬ ফুট)। স্লুইসগুলির অন্তর্গত বাম ও ডানদিকের জলকপাটের আকার ১৮.৩ মি × ৫.৫ মিটার (৬০ ফুট × ১৮ ফুট)। দুর্গাপুর ব্যারাজটি ১২ মিটার (৩৯ ফুট) উঁচু।

সেচ খাল
-------

দুর্গাপুর ব্যারাজ থেকে শুরু হওয়া বাম তীরের মূল খালটির দৈর্ঘ্য ১৩৬.৮ কিমি (৮৫.০ মাইল) এবং ডান তীরের মূল খালের ৮৮.৫ কিমি (৫৫.০ মাইল)। বাম তীরের খাল ব্যারাজ থেকে প্রতি সেকেন্ডে ২৬০ ঘনমিটার (৬৯,০০০ মার্কিন গ্যাল) এবং ডান তীরের খালের জন্য প্রতি সেকেন্ডে ৬৪.৩ ঘনমিটার (১৭,০০০ মার্কিন গ্যাল) জল প্রবাহিত হয়। মূল খাল ও শাখা খালের মোট দৈর্ঘ্য ২,৯৯৪ কিলোমিটার (১,৫৫০ মাইল)।

তথ্যসূত্র
---------

1. ↑  "ডিভিসি-র ছাড়া জলে প্লাবনের আশঙ্কা"। *আনন্দবাজার পত্রিকা*। ২৩ আগস্ট ২০১৬। সংগ্রহের তারিখ ৬ জানুয়ারি ২০২১।
2. 1 2  "Damodar Valley Corporation"। *Dams and Barrages*। DVC। ২০১০-০৪-২৯ তারিখে মূল থেকে আর্কাইভ করা। সংগ্রহের তারিখ ২০১০-০৬-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Basak (অক্টোবর ১৯৯৯)। *Irrigation Engineering*। আইএসবিএন 9780074635384। সংগ্রহের তারিখ ২০১০-০৬-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নীলকুঠি** নীল বাণিজ্য ও ব্যবস্থাপনার জন্য ব্রিটিশ ইস্ট ইন্ডিয়া কোম্পানি নির্মাণ করেছিল। এটি দুলালপুর সড়কের মুঘল সেতু পাশে একটি দোতলা 
কাঠামো বিশিষ্ট বাংলাদেশের সোনারগাঁও এর পানামের উত্তরে অবস্থিত। কাঠামোটি কাছাকাছি জনসংখ্যা থেকে দূরে অবস্থিত।

বৈশিষ্ট্য
---------

কাঠামোতে মুঘল এবং স্থানীয় অলংকারিক বৈশিষ্ট্যের সংমিশ্রণ রয়েছে। ভবনটির সামনে একটি আঙ্গিনা রয়েছে, যা নীল পাউডার প্যাকেজিং এবং প্রক্রিয়াকরণের জন্য ব্যবহৃত হতো এবং আশেপাশের কক্ষগুলি সংরক্ষণাগার হিসেবে ব্যবহৃত হতো। সামনের ভবনটি একটি অফিস হিসাবে ব্যবহৃত হতো। প্রধান প্রবেশদ্বারটি রাস্তার উপর এবং আরেকটি প্রবেশদ্বার উত্তর দেয়ালের মাঝখানে অবস্থিত। প্রবেশের পাশে উপরের তলার সিঁড়ি। উপরের তলায় সংরক্ষণাগারের উদ্দেশ্যে একটি মেজানিন রয়েছে।

তথ্যসূত্র
---------

1. ↑  "সোনারগাঁর নীলকুঠি"। *SAMAKAL* (ইংরেজি ভাষায়)। সংগ্রহের তারিখ ২০২১-০৮-২৬।
2. ↑  "বেড়ানো: পানাম নগর"। *banglanews24.com*। ২০১১-১১-২৯। সংগ্রহের তারিখ ২০২১-০৮-২৬।
3. ↑  Husain, A. B. M (২০০৭)। *Architecture a history through the ages* (English ভাষায়)। ওসিএলসি 845471338। উদ্ধৃতি শৈলী রক্ষণাবেক্ষণ: অচেনা ভাষা (link)
**অনন্ত লক্ষ্মণ কানহেরে** (৭ জানুয়ারি ১৮৯২ - ১৯ এপ্রিল ১৯১০) ভারতের স্বাধীনতা যুদ্ধের একজন সশস্ত্র বিপ্লবী ছিলেন অনন্ত লক্ষ্মণ কানহেরে। তিনি গণেশ দামোদর সাভারকর এবং বিনায়ক দামোদর সাভারকর প্রতিষ্ঠিত বিপ্লবী সংগঠন 'অভিনব ভারত'-এর সদস্য ছিলেন। কালেক্টর নাশিকের A.M.T জ্যাকসনকে হত্যা করেন অনন্ত কানহেরে। ক্ষুদিরাম বসুর পরে সর্বকনিষ্ঠ ভারতীয় বিপ্লবী হয়েছিলেন অনন্ত লক্ষ্মণ কানহেরে।অনন্ত কানহেরে জ্যাকসনকে গুলি চালায় তার ফলে সবাই প্রত্যেকে দেখে নিজের আসনে বসতে যাচ্ছিলেন। জ্যাকসন ঘটনাস্থলেই মারা যান। অনন্ত কানহেরে চুপচাপ নিজের আসনে দাঁড়িয়েছিলেন, তাকে গ্রেপ্তার করা হয়েছিল। কানহেরে, কৃষ্ণজি গোপাল কারভে এবং দেশপাণ্ডের বিরুদ্ধে অভিযোগ আনা হয়েছিল। ২০ই মার্চ ১৯১০ সালে তিনজনকেই মৃত্যুদণ্ড দেওয়া হয়েছিল। ১৯ এপ্রিল, ১৯১০, তিনজনকেই বন্দি কারাগারে ফাঁসি দেওয়া হয়েছিল।

জন্ম ও শৈশব
-----------

অনন্ত লক্ষ্মণ কানহেরে জন্মগ্রহণ করেন ১৮৯২ সালের ৭ই জানুয়ারি রত্নগিরি জেলার খেদ তালিকার আইন মেটে গ্রামে। তারা দুই বোন এবং দুই ভাই ছিল। তিনি প্রাথমিক শিক্ষা ইন্দোরে হয় এবং তাঁর পরবর্তী শিক্ষা আওরঙ্গবাদে সম্পন্ন করেন। তাঁর বড়ো ভাইয়ের নাম গণপতিও এবং তাঁর ছোটো ভাইয়ের নাম শঙ্কররাও।

তথ্যসূত্র
---------

1. ↑  রায়, প্রকাশ। *বিস্মৃত বিপ্লবী*। *বিপ্লবীদের জীবনী*।
2. ↑  রায়, প্রকাশ (২০২১)। *ক্ষমা নেই দেশদ্রোহী প্রথম খণ্ড*। চেন্নাইআইএসবিএন=‎978-1-68494-815-4: নোশনপ্ৰেস চেন্নাই তামিলনাড়ু।
**"লকডাউন ব্লুজ"** ডেনিশ আর্ট পাঙ্ক ব্যান্ড আইসেজের একটি একক। স্বতন্ত্র এককটি ২ এপ্রিল ২০২০ এ ইস্কোর মাধ্যমে প্রকাশিত হয়েছিল।

পটভূমি
------

গানটি কোভিড-১৯ মহামারী চলাকালীন লেখা, রেকর্ড করা এবং প্রকাশ করা হয়েছিল এবং এটি কোয়ারেন্টাইনের বাস্তবতা এবং কোয়ারেন্টাইনের সাথে সম্পর্কিত উদ্বেগ এবং একাকীত্বের অনুভূতিকে স্পর্শ করে।  গানের একটি বিবৃতিতে, তারা বলে যে "আমরা এখন ভুমি স্পর্শ করার তাগিদ অনুভব করেছি যে শারীরিক স্পর্শ স্থগিত করা হয়েছে এবং প্রতিকূলতার মুখে প্রাণোচ্ছাস বাড়ানোর প্রচেষ্টায় অবদান রেখেছি। আমাদের চিন্তাভাবনা সেই সমস্ত লোকদের সাথে যারা সংকটের সাথে সম্পর্কিত বিভিন্ন ঝুঁকিতে রয়েছে, যারা সামনের সারিতে অবস্থান করছে এবং যারা মারাত্মকভাবে আপস করেছে।" 

গানের বিক্রয় থেকে আয় ডক্টরস উইদাউট বর্ডারস -এর কাছে গিয়েছে।[]

রেকর্ডিং
--------

গানটি ২০২০ সালের মার্চ মাসে ডেনমার্কের কোপেনহেগেনের ব্ল্যাক টর্নেডো স্টুডিওতে রেকর্ড করা হয়েছিল।[]

সমালোচনামূলক অভ্যর্থনা
----------------------

*স্পিন* ম্যাগাজিনের লেখক, ডেভিড কোহন "লকডাউন" কে ড্রাইভিং গিটার সহ একটি জরুরী গান বলেছেন।

কর্মী
-----

* গান লেখা – আইসেজ
* কর্মক্ষমতা – আইসেজ
* উত্পাদন – আইসেজ
* রেকর্ডিং ইঞ্জিনিয়ারিং – লার্স লুন্ডহোম
* মিক্সিং – নিস বাইস্টেড
* মাস্টারিং – ইটি মাস্টারিং

তথ্যসূত্র
---------

1. ↑  DeVille, Chris (২ এপ্রিল ২০২০)। "Iceage – "Lockdown Blues""। *Stereogum*। সংগ্রহের তারিখ ৪ এপ্রিল ২০২০।
2. ↑  Martoccio, Marta (৪ এপ্রিল ২০২০)। "Iceage Drop Coronavirus-Inspired Track 'Lockdown Blues'"। *Rolling Stone*। সংগ্রহের তারিখ ৪ এপ্রিল ২০২০।
3. ↑  Kohn, David (২ এপ্রিল ২০২০)। "Iceage Address COVID-19 Worries in 'Lockdown Blues'"। *Spin*। সংগ্রহের তারিখ ৪ এপ্রিল ২০২০।
টেমপ্লেট:Iceage
**ক্ষুদিরাম বসু পুসা স্টেশন** হলো ভারতের অঙ্গরাজ্য বিহারের সমস্তিপুর জেলার দুই প্লাটফর্ম বিশিষ্ট একটি রেলওয়ে স্টেশন। এখান থেকে পাটনা বিমানবন্দর ৭২ কিলোমিটার (৪৫ মা) এবং সমস্তিপুর জংশন থেকে ১৩ কিমি (৮.১ মা) দূরত্বে অবস্থিত। সমুদ্রপৃষ্ঠ থেকে এর উচ্চতা ৫২ মিটার (১৭১ ফু) এবং এটি পূর্ব মধ্য রেলের, সোনপুর রেলওয়ে বিভাগের অন্তর্গত।

ইতিহাস
------

পূর্বে স্টেশনটির নাম ছিল ওয়াইনি রেলওয়ে স্টেশন। পরে পুসায় ডঃ রাজেন্দ্র প্রসাদ কৃষি বিশ্ববিদ্যালয় প্রতিষ্ঠার পর এর নামকরণ করা হয় পুসা রোড ওয়াইনি। কয়েক বছর পর ওয়াইনির নাম সরিয়ে দেওয়া হয় এবং দীর্ঘদিন শুধু পুসা রোড নামে পরিচিত ছিল। ক্ষুদিরাম বসু কিংসফোর্ডের গাড়িতে বোমা হামলার পর খালি পায়ে হেঁটে ২৫ কিমি (১৬ মাইল) দূরত্ব অতিক্রম করার পর তিনি স্টেশনে পৌঁছান। বোমাটি তার লক্ষ্যবস্তুতে সফলভাবে আঘাত করে এবং গাড়িটি বিস্ফোরিত হয়। যাইহোক, গাড়িটিতে কিংসফোর্ড নয় বরং ব্যারিস্টার প্রিঙ্গল কেনেডির স্ত্রী এবং কন্যা যাত্রা করছিলেন। এখানেই দুই সশস্ত্র কনস্টেবলের হাতে ধরা পড়েছিলেন পরে এই অপরাধের কারণে তার ফাঁসির আদেশ দেওয়া হয়। ১৯৯০-এর দশকের পর এই ঘটনা স্মরণে ও সর্বকনিষ্ঠ বাঙালি বিপ্লবী ক্ষুদিরাম বসুর সম্মানার্থে স্টেশনটির নামকরণ ক্ষুদিরাম বসু পুসা করা হয়।

তথ্যসূত্র
---------

1. ↑  Nawaaz। "Khudiram Bose Pusa Railway Station Map/Atlas ECR/East Central Zone - Railway Enquiry"। *indiarailinfo.com*। সংগ্রহের তারিখ ২০২২-০৮-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Khudiram: An 18-year-old martyr who smiled at death"। *Deccan Herald* (ইং ভাষায়)। ২০১৯-০৮-১৫। সংগ্রহের তারিখ ২০২২-০৮-১১। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Khudiram Bose Birth Anniversary: Remembering Bengal's Young Freedom Fighter"। *www.news18.com* (ইং ভাষায়)। ২০২০-১২-০৩। সংগ্রহের তারিখ ২০২২-০৮-১১। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* KRBP/Khudiram B Pusa (2 PFs) Railway Station Map/Atlas - ইন্ডিয়া রেল ইনফো
* Khudiram Bose Pusa Railway Station in Panoramio
**ক্ষিতীশচন্দ্র রায়চৌধুরী** (১৮৯৩ - ২০ নভেম্বর, ১৯৭৭) একজন বাঙালি ব্রিটিশ বিরোধী স্বাধীনতা আন্দোলনকারী সশস্ত্র বিপ্লবী, জননেতা ও রাজনীতিবিদ।

প্রারম্ভিক জীবন
---------------

ক্ষিতীশচন্দ্র অধুনা বাংলাদেশের নোয়াখালী জেলার ফকিরতলা গ্রামে জন্মগ্রহণ করেন। তার পিতার নাম ছিল ভগবানচন্দ্র। তাদের আদি বাড়ি ছিল ফরিদপুর জেলার ইদিলপুর। জাতীয় বিদ্যালয়ের ছাত্র থাকাকালীন স্বদেশী আন্দোলনে যোগ দেন।

বিপ্লবী জীবন
------------

প্রথম বিশ্বযুদ্ধের সময় যুগান্তর দলের বিপ্লবীরা বিদেশী অস্ত্রসাহায্য নিয়ে যে বিপ্লবী অভ্যুত্থানের পরিকল্পনা করেন তিনি ছিলেন তার অন্যতম কর্মী। হাতিয়া দ্বীপে জার্মান যুদ্ধজাহাজ থেকে অস্ত্রশস্ত্র নামিয়ে আনার ভার ছিল নোয়াখালী বিভাগের বিপ্লবীদের ওপর। এইসমস্ত কাজে অংশগ্রহণ করার ফলে তাকে বিদ্যালয় শিক্ষা পরিত্যাগ করতে হয়। নরেন ঘোষচৌধুরীর নেতৃত্বে কলকাতার আশেপাশে রাজনৈতিক ডাকাতিতে অংশ নেন। নদিয়া জেলার শিবপুর গ্রামের ডাকাতির মামলায় গ্রেপ্তার হয়ে যশোরে তিন বছর অন্তরীন থাকেন। মুক্তি পাওয়ার পর ভারতীয় জাতীয় কংগ্রেস দলের কাজে যুক্ত হন পাশাপাশি গোপনে বিপ্লবী ছাত্র যুব কর্মীদের সাথেও সংযুক্ত থাকেন। কংগ্রেসের গণ আন্দোলনের প্রধান কর্মী হিসেবে ১৯২১ সালে ছয় মাস কারাদন্ড ভোগ করেন। ফিরে এসে স্বরাজ্য পার্টির স্থানীয় সংগঠক হয়েছিলেন। ১৯২৮-২৭ তিনি সাম্প্রদায়িক বিরোধের বিরুদ্ধে প্রধান বক্তা, কংগ্রেসের নেতা, কৃষক আন্দোলনের অন্যতম সহায়ক রূপে একজন জননেতা হয়ে ওঠেন। অস্পৃশ্যতা দূরীকরণ, নেতাজী সুভাষচন্দ্র বসুর সাথে বন্যাত্রানে, প্রতিটি সামাজিক আন্দোলনে তিনি ছিলেন অগ্রগণ্য কর্মী। আইন অমান্য আন্দোলনে তিনমাস পূনরায় কারাদন্ড ভোগ করেন। চট্টগ্রাম বিদ্রোহের পর ১৯৩২ সালে আবার গ্রেপ্তার হন। ১৯৩৮ সাল পর্যন্ত দেউলি ও বক্সা দুর্গে বন্দী থাকেন তিনি। দেশের বাণী নামক সাপ্তাহিক পত্রিকা সম্পাদনা করেছেন। ব্রিটিশ সরকারের গোয়েন্দা রিপোর্টে এই পত্রিকাকে কমিউনিস্ট পত্র বলে চিহ্নিত করা হয়।

রাজনীতি
-------

জেল থেকে মুক্তি লাভের পর কৃষক আন্দোলনে যোগ দেন ও কমিউনিস্ট মনোভাবাপন্ন হয়ে ওঠেন। ১৯৪৬ খ্রিষ্টাব্দের দাঙ্গায় শান্তি স্থাপনে সক্রিয় ছিলেন। দেশবিভাগের পরেও বাংলাদেশ পরিত্যাগ করেননি। নোয়াখালীর হিন্দু মুসলমান উভয় সম্প্রদায়ের কাছের মানুষ ও সর্বজনশ্রদ্ধেয় জননেতা ছিলেন ক্ষিতীশচন্দ্র রায়চৌধুরী, ছাত্র যুব কর্মীদের কাছে ক্ষিতীশ'দা। বাংলাদেশের স্বাধীনতা যুদ্ধের সময় রাজাকার বাহিনী তাকে হত্যা করতে এলে মুসলিম জনগণ তাকে রক্ষা করেন। স্বাধীন বাংলাদেশ প্রতিষ্ঠা পর্যন্ত আত্মগোপন করে থাকতে হয় এই বিপ্লবীকে।

মৃত্যু
------

১৯৭৭ সালে তাকে চিকিৎসার জন্যে কলকাতায় আনা হয়। হুগলীর রিষড়া সেবাসদনে ভর্তি থাকেন। ২০ নভেম্বর, ১৯৭৭ সালে তার মৃত্যু ঘটে।

তথ্যসূত্র
---------

1. 1 2 3  "বিপ্লবী ক্ষিতীশচন্দ্র রায়চৌধুরী স্মরনে"। *banglanews24.com*। ৫ আগস্ট ২০১৪। সংগ্রহের তারিখ ২১ মে ২০১৭। [*স্থায়ীভাবে অকার্যকর সংযোগ*]
2. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১১৭।
**লংলেং জেলা** নাগাল্যান্ডের এগারটি জেলার মধ্যে অন্যতম জেলা৷ এই জেলাটির সংখ্যাগরিষ্ঠ লোকরা হচ্ছে ফোম জনজাতির (Phom tribe)৷ আগে লংলেং জেলা নাগাল্যান্ডের টুয়েনসাং জেলা প্রশাসনের অধীনে ছিল যদিও ২০০৪ সালের জানুয়ারি মাসে এই জেলাকে পৃথক জেলার মর্যদা প্রদান করা হয়৷

ভৌগোলিক অবস্থান
---------------

লংলেং নাগাল্যান্ডের দশম জেলা৷ এই জেলার উত্তরে মন জেলা, দক্ষিণে টুয়েনসাং জেলা এবং পশ্চিমে মককচুং জেলা অবস্থিত৷ এই জেলার সদর শহর লংলেং যা সমুদ্রপৃষ্ঠ থেকে ১০৬৬ মিটার উচ্চতাত অবস্থিত৷ এই জেলার প্রধান টাউনসমূহ হচ্ছে তামলু (Tamlu) এবং লংলেং এবং মূল নদী দিখো (Dikhu)।

জনসংখ্যা
--------

২০১১ জনর জনসংখ্যা অনুসারে লংলেং জেলার মোট জনসংখ্যা ৫০,৫৯৩ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৬৩২৷  লংলেঙের প্রতি ১০০০ জন পুরুষের বিপরীতে মহিলার সংখ্যা ৯০৩ জন৷ এই জেলার সাক্ষরতার হার ৭৩.১%।

লংলেং জেলার সংখ্যাগরিষ্ঠ লোকের ব্যবহার করা ভাষাটি হল ফোম (Phom)৷

তথ্যসূত্র
---------

1. 1 2 3 4 5  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।

বহিঃসংযোগ
---------

| লংলেং জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | শিবসাগর জেলা, আসাম |  |
| মোককচাং জেলা | 
**লংলেং জেলা**
 | মন জেলা |
|  | টুয়েনসাং জেলা |  |

 |

টেমপ্লেট:নাগাল্যান্ড
**লিরিল** হ'ল একটি জনপ্রিয় সাবানের ব্র্যান্ড, যা ভারত ও এশিয়ার, পাশাপাশি ইউরোপের কয়েকটি স্থানে, বিক্রি হয়। সাবানটি বর্তমানে ভারতে হিন্দুস্তান ইউনিলিভার লিমিটেড দ্বারা উৎপাদিত হয়। লিরিল ২০০২ সালে আইসি কুল মিন্ট নামে একটি নীল রঙের রূপে চালু করা হয়েছিল। এটি ২০০৪ সালে ভারতে লিরিল অরেঞ্জ স্প্ল্যাশ নামে একটি কমলা রঙেরও চালু করার চেষ্টা করেছিল। এগুলির কোনওটিরই বাজারে খুব বেশি প্রভাব ফেলতে পারে নি। এমনকি সংস্থাটি ব্র্যান্ড পরিচালনার এজেন্সিগুলিকে পরিবর্তন করেছে, লোয়ে থেকে ম্যাকক্যান ইরিকসন, আবার লোয়েতে ফিরে এসেছে।

বিজ্ঞাপন ও বিক্রয়
------------------

লিরিল বেশ কিছুদিন ধরেই স্থিতিশীল বাজারের শেয়ার ধরে রেখেছে। তাদের বিক্রি বেশিরভাগ গ্রীষ্মকালে হয়। প্রীতি জিনতা, অন্যদের মধ্যে এই পণ্যটির বিজ্ঞাপনে মডেল হয়েছেন।  ১৯৭৫ এবং ১৯৮৬ এর ক্যারেন লুনেলের, মূল বিজ্ঞাপনগুলি এখন ইন্টারনেটে জনপ্রিয়। 

লিরিল বিজ্ঞাপনে আরও কয়েকজন হয়েছেন, এদের মধ্যে দীপিকা পাডুকোন, হৃষিতা ভট্ট এবং পূজা বাত্রা অন্তর্ভুক্ত।

তথ্যসূত্র
---------

1. ↑  "News article from economic times"। Connect.in.com। সংগ্রহের তারিখ ২০১২-০২-০৭। [*স্থায়ীভাবে অকার্যকর সংযোগ*]
2. ↑
3. ↑
4. ↑
**লকঅ্য়ালয়** বা লকসংকর হলো বেরিলিয়াম এবং অ্যালুমিনিয়ামের একটি সংকর ধাতু। এতে শতকরা ৬২ ভাগ বেরিলিয়াম এবং শতকরা ৩৮ ভাগ অ্যালুমিনিয়াম থাকে। নির্দিষ্ট কিছু কাজের জন্য এই সংকর ধাতুটি শক্তিশালী হওয়ায় এটিকে মহাকাশ প্রযুক্তিতে কাঠামোগত ধাতু হিসাবে ব্যবহার করা হয়ে থাকে। এই সংকর ধাতুটি অনমনীয়। ১৯৬০ এর দশকে লকহিড মিসাইলস অ্যান্ড স্পেস কোম্পানি এই সংকর ধাতুটি সর্বপ্রথম তৈরি করে। এই সংকর ধাতুটি লকহিড ওয়াইএফ ১২ এবং এলজিএম -৩০ মিনিটম্যান ক্ষেপণাস্ত্রে ব্যবহৃত হয়েছিল। ১৯৭০ এর দশকে এই সংকর ধাতুটির উৎপাদনে সমস্যা হওয়ায় শুধু মাত্র কয়েকটি বিশেষ ক্ষেত্রে এর ব্যবহার সীমাবদ্ধ থাকে। ১৯৭০ এর দশকের মাঝামাঝি সময় থেকে লকঅ্যালয় আর বাণিজ্যিকভাবে পাওয়া যেত না।

১৯৯০ সালে ম্যটারিওন বেরিলিয়াম অ্যান্ড কমপোজিটস নামে একটি কোম্পানি আলবিমেট (AlBeMet) ট্রেড নামে এই লকঅ্য়ালয় মিশ্র ধাতুর পাউডার-সিনটারের সংমিশ্রণটি বাণিজ্যিকভাবে বাজারে পুনরায় চালু করে।

তথ্যসূত্র
---------

1. ↑  McGraw-Hill Dictionary of Scientific & Technical Terms, 6E, Copyright © 2003 by The McGraw-Hill Companies, Inc.
2. 1 2  Parsonage, Tom। "Development of Aluminum Beryllium for Structural Applications" (পিডিএফ)। *Materion*। মে ১০, ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ মে ৯, ২০১৮।
3. ↑  Cameron, Kevin (আগস্ট ৫, ২০১৫)। "ESSAY: When is the Future Coming?"। *Cycle World*। সংগ্রহের তারিখ মে ৯, ২০১৮।
4. ↑  DTIC ADA041284: Lockalloy Be-38Al Material Characterization, 1976 Year-End Report, by Defense Technical Information Center
5. ↑  Hausner, Henry Herman (১৯৬৫)। *Beryllium its Metallurgy and Properties*। University of California Press। পৃষ্ঠা 189। আইএসবিএন 978-0520005419।
6. ↑  Parsonage, Tom. "Development of Aluminum Beryllium for Structural Applications" (PDF). Materion. Retrieved May 9, 2018.
1. গাঢ় সবুজ - বহিঃস্থ পশ্চিম কার্পেথীয় পর্বতমালা   

2. হালকা সবুজ - অন্তঃস্থ পশ্চিম কার্পেথীয় পর্বতমালা  

3. গাঢ় কমলা - বহিঃস্থ পূর্ব কার্পেথীয় পর্বতমালা  

4. হালকা কমলা - অন্তঃস্থ পূর্ব কার্পেথীয় পর্বতমালা  

5. হালকা নীল - দক্ষিণ কার্পেথীয় পর্বতমালা  

6. লাল - পশ্চিম রোমানীয় কার্পেথীয় পর্বতমালা  

7. বেগুনি - ট্রান্সিলভেনীয় মালভূমি  

8. গোলাপী - সার্বীয় কার্পেথীয় পর্বতমালা
স্লোভাকিয়ায় বহিঃস্থ কার্পেথীয় পর্বতমালার গের্লাচভ পর্বতশৃঙ্গ (ডানের বড়টি)
**কার্পেথীয় পর্বতমালা** (ইংরেজি: Carpathian Mountains, রোমানীয় ভাষায়: Munţii Carpaţi; পোলীয়, চেক ও স্লোভাক ভাষায়: Karpaty; ইউক্রেনীয় ভাষায়: Карпати; জার্মান ভাষায়: Karpaten; সার্বীয় ভাষায়: Карпати; হাঙ্গেরীয় ভাষায়: Kárpátok) ইউরোপের বৃহৎ কেন্দ্রীয় পর্বত ব্যবস্থার পূর্ব বাহু। আল্পস পর্বতমালার পর এটি ইউরোপের দ্বিতীয় বৃহত্তম পর্বতমালা। এটি রোমানিয়া, চেক প্রজাতন্ত্র। স্লোভাকিয়া, পোল্যান্ড, ইউক্রেন, অস্ট্রিয়া, সার্বিয়া ও উত্তর হাঙ্গেরির সীমান্ত দিয়ে প্রায় ১৫০০ কিমি দৈর্ঘ্য জুড়ে বিস্তৃত। স্লোভাকিয়ার গের্লাচভ শৃঙ্গ কার্পেথীয় পর্বতমালার সর্বোচ্চ পর্বতশৃঙ্গ; এর উচ্চতা ২,৬৫৫ মিটার।
ইরানের কাসান অঞ্চলে অবস্থিত একটি ছোট গোলাপজল তৈরীর কারখানার ছবি।
**গোলাপ জল**  (ফার্সি: گلاب‎‎; *গুলাব*) হচ্ছে গোলাপ ফুলের পাপড়ি থেকে প্রস্তুতকৃত সুরভীত জল। এছাড়া পাতন প্রক্রিয়ায় গোলাপ তেল থেকে তৈরী করার সময় উপজাত হিসাবে গোলাপ জল তৈরী হয়। ইউরোপ ও এশিয়ায় খাবারকে সুবাসিত করতে, প্রসাধন এবং ঔষধ প্রস্তুত করতে গোলাপ জল ব্যবহৃত হয়। গোলাপ জলের সাথে চিনির মিশ্রনে গোলাপের সিরাপ তৈরী করা হয়।

কাসান, কামসার এবং বারজক অঞ্চলে গোলাপ জল উৎপাদনের জন্য প্রসিদ্ধ। ফারসি ভাষায় গুল অর্থ ফুল) এবং আব অর্থ জল।

ইতিহাস
------

পারস্যের সাসানীয় সাম্রাজ্যে ফুল থেকে বিভিন্ন ধরনের সুগন্ধ তৈরীর প্রচলন ছিল। আঞ্চলিকভাবে মধ্য পারস্যে গোলাপ জলকে বলা হত *golāb* এবং বাইজান্টাইন গ্রীক ভাষায় যার প্রতিশব্দ ছিল *zoulápin*। মধ্যযুগে পারস্যের রসায়নবিদ আভিসেন্না বাষ্পীয় পাতনের মাধ্যমে গোলাপ জল তৈরীর আধুনিক পদ্ধিত আবিষ্কার করেন। যা পরবর্তিতে বাণিজ্যিকভাবে সুগন্ধী ব্যবসায় প্রভাব ফেলে। 

গোলাপের সুগন্ধী তৈরী হয় গোলাপের তেল থেকে। যার অন্য নাম হল আতর। এই আতর তৈরীর সময় উপজাত হিসাবে গোলাপ জল প্রস্তুত হয়।

তথ্যসূত্র
---------

1. ↑  Mirrazavi, F. (March 25, 2013). Retrieved April 29, 2015, from
2. ↑  Shahbazi, S. (1990). BYZANTINE-IRANIAN RELATIONS. In Encyclopædia Iranica (Vol. IV, pp. 588-599).
3. ↑  Ahmad Y Hassan, Transfer Of Islamic Technology To The West, Part III: Technology Transfer in the Chemical Industries, *History of Science and Technology in Islam*.
4. ↑  Adamson, Melitta Weiss (২০০৪-০১-০১)। *Food in Medieval Times*। পৃষ্ঠা 29। আইএসবিএন 9780313321474।
**বাস্তবতা** হচ্ছে সব কিছুর সমষ্টি যা বাস্তব, যা নিছক কল্পনার বিরোধীতা করে।এছাড়াও শব্দটি সত্তাতাত্ত্বিক জিনিসের অবস্থা, অস্তিত্ব নির্দেশ করে।ভৌত অর্থে, বাস্তবতা হচ্ছে জানা-অজানা সব কিছুর সমষ্টি। প্রকৃত বাস্তবতা বা অস্তিত্ব বা সত্ত্বা সম্পর্কে দার্শনিক প্রশ্ন সত্তাতাত্ত্বিক বিধির আওতায় বিবেচনা করে, যা পাশ্চাত্য দার্শনিকদের অধিবিদ্যার একটি প্রধান শাখা। এছাড়াও সত্তাতাত্ত্বিক প্রশ্ন দর্শনের বিচিত্র বৈশিষ্ট্য, দর্শন বিঙ্গান, ধর্ম, গণিত এবং যৌক্তিক বিষয় নিয়ে আলোচনা করে।এই প্রশ্নগুলো শুধু ভৌত বস্তুকেই বাস্তব হিসেবে অন্তর্ভুক্ত করে, যদিও বাস্তবতা মৌলিকভাবে অবাস্তব।

বৈশ্বিক মত ও তত্ত্ব
-------------------

একটি সাধারণ কথোপকথন ব্যবহার হয় বাস্তবতা মানে "উপলব্ধি, বিশ্বাস, এবং বাস্তবতা দিকে মনোভাব ", "আমার বাস্তবতা, আপনার বাস্তবতা না" হিসেবে।এটি প্রায়ই ব্যবহার করা হয় একটি কথোপকথন হিসাবে যা একটি কথোপকথন পক্ষের একমত, অথবা গভীরভাবে quibble না, একমত হওয়া উচিত বাস্তব কি বিভিন্ন ধারণা। উদাহরণস্বরূপ, বন্ধুদের মধ্যে একটি ধর্মীয় আলোচনায়, এক বলতে পারে (হাস্যরস চেষ্টা) "তুমি অসম্মতি হতে পার, কিন্তু আমার বাস্তবতা, সবাই যায় স্বর্গের দিকে."বাস্তবতা লিঙ্ক যে একটি ভাবে সংজ্ঞায়িত করা যেতে পারে এটা বিশ্ব  বা তাদের অংশ (ধারণাগত কাঠামো): বাস্তবতা হল সবকিছুর সামগ্রিকতা, কাঠামো (প্রকৃত এবং ধারণাগত), ঘটনা (অতীত এবং বর্তমান)।এটি একটি বিশ্বের (এটা পৃথক বা উপর ভিত্তি করে করা হবে কিনা শেষ মানব অভিজ্ঞতা) বর্ণনা বা মানচিত্র করার প্রচেষ্টা।পদার্থবিদ্যা, দর্শন থেকে কিছু ধারণা, সমাজবিজ্ঞান, সাহিত্য সমালোচনা, এবং অন্যান্য ক্ষেত্র বাস্তবতা বিভিন্ন তত্ত্ব আকৃতি পর্যবেক্ষণযোগ্য বা যোগ্য নয়।এমন একটা বিশ্বাস আছে যে,সেখানে কেবল ও আক্ষরিক অর্থে আমাদের প্রত্যেকেরই এর বাইরে কোন বাস্তব ধারণা বা বিশ্বাস নেই।এমন মনোভাবের জনপ্রিয় বিবৃতির সারাংশ, "বাস্তবতা হচ্ছে ধারণা" বা "বাস্তবতা হল যা আপনা থেকে দূরে যেতে পারে (রবার্ট অ্যান্টন উইলিয়ামসন) এবং তারা বিরোধী বাস্ততবতাকে ইঙ্গিত করে - অর্থাৎ, যে দৃষ্টিভঙ্গির কোন উদ্দেশ্য বাস্তবতা নেই, সুনির্দদিষ্টভাবে স্বীকার করা হোক বা না হোক। বিজ্ঞানের অনেক ধারণা এবং দর্শন প্রায়ই সাংস্কৃৃৃতিক ও সামাজিকভাবে সঙ্গায়িত করা হয়।এই ধারণাটির বিস্তারিত টমার্স কুটির "বৈজ্ঞানিক বিপ্লবের গঠন" নামক বইয়ে পাওয়া যায়। বাস্তবতার সমাজ নির্মাণ, সমাজবিজ্ঞান নিয়ে পিটার এল বার্জার এর লেখা বইয়ে ধারণা পাওয়া যায়, যা ১৯৬৬ সালে প্রকাশিত হয়েছে। এটা ব্যাখ্যা করে , কীভাবে বাস্তবতা অনুধাবন করার জন্য জ্ঞান অর্জন ও ব্যবহার করতে হয়।বাস্ততবতার বাইরে, দৈনন্দিন জীবনের সবচেয়ে গুরুুুত্বপূর্ণ , যেহেতু সম্পূর্ণ ওয়াকিবহাল ও মনোযোগী দৈনন্দিন জীবনের অভিজ্ঞতা।

তথ্যসূত্র
---------
**কার্নি চিবুয়েজে চুকুয়েমেকা** (ইংরেজি: Carney Chukwuemeka; জন্ম: ২০ অক্টোবর ২০০৩; **কার্নি চুকুয়েমেকা** নামে সুপরিচিত) হলেন একজন অস্ট্রীয়-ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০১৯ সালে, চুকুয়েমেকা ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

কার্নি চিবুয়েজে চুকুয়েমেকা ২০০৩ সালের ২০শে অক্টোবর তারিখে অস্ট্রিয়ার আইজেনস্টাটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

চুকুয়েমেকা ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালে তিনি ইংল্যান্ড অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ২১ ম্যাচে অংশগ্রহণ করে ৭টি গোল এবং একটি শিরোপা জয়লাভ করেছেন।

তথ্যসূত্র
---------

1. ↑  "Men – Team – Chelsea Football Club" [পুরুষ – দল – চেলসি ফুটবল ক্লাব]। *chelseafc.com* (ইংরেজি ভাষায়)। চেলসি ফুটবল ক্লাব। ১৫ জুন ২০২২। ১৬ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২৩।
2. ↑  "Chelsea FC Squad Information 2022/2023" [চেলসি ফুটবল ক্লাবের দলের তথ্য ২০২২/২৩]। *premierleague.com* (ইংরেজি ভাষায়)। প্রিমিয়ার লিগ। ৮ জুলাই ২০১৬। ১৬ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২৩।

বহিঃসংযোগ
---------

* সকারওয়েতে কার্নি চুকুয়েমেকা (ইংরেজি) উইকিউপাত্তে এটি সম্পাদনা করুন
* সকারবেসে কার্নি চুকুয়েমেকা (ইংরেজি) উইকিউপাত্তে এটি সম্পাদনা করুন
* বিডিফুটবলে কার্নি চুকুয়েমেকা (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে কার্নি চুকুয়েমেকা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কার্নি চুকুয়েমেকা (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে কার্নি চুকুয়েমেকা (ইংরেজি) উইকিউপাত্তে এটি সম্পাদনা করুন
হুজ্জাতুল ইসলাম **শেখ মুহাম্মদ মুসা শরিফি** (১৯৪২-১১ ডিসেম্বর ২০১৩) ছিলেন ভারতের জম্মু ও কাশ্মীর রাজ্যের লাদাখ অঞ্চলের কার্গিল জেলার একজন প্রবীণ ইসলামি ইসনা আশারিয়া শিয়া ধর্মীয় পণ্ডিত। তিনি জুমু'আর খুতবার উত্তম উপস্থাপনের জন্য বিখ্যাত ছিলেন। তার খুতবা শোনার জন্য প্রত্যেক শুক্রবার কার্গিলে হাজার হাজার লোক উপস্থিত হত।[] অত্যন্ত জনপ্রিয় শিয়া রহস্যবাদী পণ্ডিত হুজ্জাতুল ইসলাম ওয়াল মুসলিমিন আকা শেখ খান্তেপার মৃত্যুর পর তিনি জামিয়া কার্গিল মসজিদে জুমু'আর ইমাম হন। শুক্রবারের বক্তৃতায় স্থানীয় উপভাষা ব্যবহারের জন্য তিনি প্রচুর জনপ্রিয়তা অর্জন করেছিলেন।[]

তিনি কার্গিলের একদল ধর্মীয় পণ্ডিতের শেষ সদস্যদের একজন ছিলেন। তিনি ইরাকে বাথ পার্টির শাসনের আগে হওজা 'ইলমিয়া নাজাফে উচ্চতর ইসলামি শিক্ষা অর্জন করেন। তিনি ধর্মভীরুতা এবং ইসলাম প্রচার এবং কার্গিলে অসংখ্য ইসলামি প্রতিষ্ঠান প্রতিষ্ঠায় তার ভূমিকার জন্য বিখ্যাত।

প্রাথমিক জীবন
-------------

শেখ মুহাম্মদ মুসা শরিফি ১৯৪৪ সালে ভারতের জম্মু ও কাশ্মীর রাজ্যের কার্গিলের নিকটবর্তী আকচামাল গ্রামে জন্মগ্রহণ করেছিলেন।

শিক্ষা এবং জীবনী
----------------

শরিফি আকচামালের ধর্মীয় পণ্ডিত শেখ রহমতুল্লাহর কাছ থেকে ধর্মীয় অধ্যয়নে প্রাথমিক শিক্ষা লাভ করেন। কার্গিলে কুরআন ও ইসলামি বিষয় অধ্যয়নের (দিনিয়াত) মৌলিক কোর্স শেষ হওয়ার পর তিনি উচ্চতর শিক্ষালাভের জন্য ইরাকের নাজাফে চলে যান। তিনি ২০ বছর ইরাকে ছিলেন এবং সেখানে একজন ধর্মীয় শিক্ষক (মুদারিস) হিসেবে দায়িত্ব পালন করেন। তিনি একাত্তরে ভারতে ফিরে এসে শিক্ষক হিসাবে দায়িত্ব পালন করেন। তিনি ইসলামিয়া স্কুল কার্গিলের সাথে যুক্ত ছিলেন এবং প্রায় এক দশক ধরে হুজিয়া ইলমিয়ার অধ্যক্ষ হিসেবে দায়িত্ব পালন করেন এবং তারপর জামিয়া মসজিদ কার্গিলের ইমাম হিসেবে দায়িত্ব পালন করেন। জামিয়া মসজিদ কার্গিলে তার উপদেশগুলি সর্বদা শান্তি এবং মানবতাবাদের জন্য একটি বার্তা হিসাবে গণ্য করা হয়েছে।

মৃত্যু
------

শরিফি ১১ ডিসেম্বর ২০১৩ তারিখে ৭১ বছর বয়সে চানচিকের নিজ বাসভবনে একটি সাধারণ অসুস্থতার কারনে মারা যান। পরের দিন তাকে চুতুমাইলে সমাধিস্থ করা হয়। ২৫,০০০ এরও বেশি লোক তার জানাজায় অংশ নিয়েছিল।

তথ্যসূত্র
---------

1. ↑  "Sheikh Musa Shareifi passes away"। *greaterkashmir.com*। ১১ ডিসেম্বর ২০১৩। ১৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৩।
**ফুটবল ক্লাব উরাল ইয়েকাতেরিনবুর্গ** (এছাড়াও **এফসি উরাল ইয়েকাতেরিনবুর্গ** (রুশ: ФК Урал) অথবা **এফকে উরাল ইয়েকাতেরিনবুর্গ** নামে পরিচিত) হচ্ছে ইয়েকাতেরিনবুর্গ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৩০ সালের ১লা সেপ্টেম্বর তারিখে প্রতিষ্ঠিত হয়েছে। এফসি উরাল ইয়েকাতেরিনবুর্গ তাদের সকল হোম ম্যাচ ইয়েকাতেরিনবুর্গের কেন্দ্রীয় স্টেডিয়ামে খেলে থাকে; যার ধারণক্ষমতা হচ্ছে ৩৫,০৬১। বর্তমানে এই ক্লাবের ম্যানেজারের দায়িত্ব পালন করছেন ইয়ুরি মাতভেয়েভ এবং সভাপতির দায়িত্ব পালন করছেন গ্রিগরি ইভানভ। ইউক্রেনীয় রক্ষণভাগের খেলোয়াড় দেনিস কুলাকভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি উরাল ইয়েকাতেরিনবুর্গ এপর্যন্ত ৪টি শিরোপা জয়লাভ করেছে; যার মধ্যে ২টি রুশ জাতীয় ফুটবল লীগ এবং ২টি রুশ দ্বিতীয় বিভাগ শিরোপা রয়েছে।

অর্জন
-----

### ঘরোয়া

**সোভিয়েত দ্বিতীয় লীগ / রুশ ফুটবল জাতীয় লীগ**

* **চ্যাম্পিয়ন (২):** ১৯৯০, ২০১২–১৩

**রুশ দ্বিতীয় বিভাগ**

* **চ্যাম্পিয়ন (২):** ২০০২, ২০০৪

**রুশ কাপ**

* **রানার-আপ (২):** ২০১৬–১৭, ২০১৮–১৯

তথ্যসূত্র
---------

1. ↑  "FK URAL SVERDLOVSKAYA OBLAST"। *Soccerway*। Perform। ২৯ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৭ মে ২০১৬।

বহিঃসংযোগ
---------


উইকিমিডিয়া কমন্সে **ফুটবল ক্লাব উরাল ইয়েকাতেরিনবুর্গ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (রুশ)

টেমপ্লেট:ফুটবল ক্লাব উরাল ইয়েকাতেরিনবুর্গ
টেমপ্লেট:রুশ প্রিমিয়ার লীগ
**জাতীয় আইনি পরিষেবা দিবস** – ১৯৮৭ খ্রিস্টাব্দের ভারতীয় আইনি পরিষেবা সম্পর্কিত আইন - 'লিগ্যাল সার্ভিসেস অথরিটিস অ্যাক্ট, ১৯৮৭' প্রণয়নকে স্মরণে রেখে প্রতি বৎসর ৯ নভেম্বর তারিখে  উদযাপিত হয়। এই আইনের বিভিন্ন ধারায় সাধারণ মানুষের কাছে  আইনি পরিষেবা পাওয়ার অধিকার সম্পর্কে মানুষকে অবগত করানোর জন্য এই এই বিশেষ দিনটি প্রতি বছর সারা দেশে আয়োজিত হয়।

ইতিহাস
------

বিশ্বের বহু দেশে, মধ্যস্থতা এবং আইনি পরিষেবার মতো 'প্রো-বোনো' অর্থাৎ বিনা মূল্যে বা স্বল্প বা নায্য মূল্যে আইনি পরিষেবা উদ্যোগগুলি সাধারণত বিচ্ছিন্ন বা এলোমেলো আবার অনেক ক্ষেত্রে চাহিদার অভাবসহ বিভিন্ন কারণে নিষ্ক্রিয়ই হয়ে যায়। ভারতে সাধারণ মানুষ ভাবেন, আইনি পরিষেবা এক দীর্ঘ মেয়াদ বিষয় এবং প্রচুর ঝঞ্ঝাটের ও অর্থকরী ক্ষতির বিষয়।

তার উপর বিকল্প বিরোধ নিষ্পত্তি পদ্ধতি যেমন, লোক আদালত, মধ্যস্থতা এবং বিনামূল্যে আইনি সহায়তা প্রদানের প্রক্রিয়াটিকে সহজতর করার জন্য আগে কোনো বিশেষ আইন ছিল না। আইনি সাম্যের আদর্শকে প্রাধান্য দিয়ে ১৯৮৭ খ্রিস্টাব্দের ১১ অক্টোবর  'আইনি পরিষেবা কর্তৃপক্ষ আইন' বিধিবদ্ধ ভাবে প্রণয়ন করা হয় এবং আইনটি ১৯৯৫ খ্রিস্টাব্দের ৯ নভেম্বর তারিখে কার্যকর হয়।  এই আইনবলে স্বশাসিত সংস্থা - কেন্দ্রীয় স্তরে 'জাতীয় আইনি পরিষেবা অধিকার সংস্থা বা কর্তৃপক্ষ' (NALSA) ১৯৯৫ খ্রিস্টাব্দের ৫ ডিসেম্বর গঠিত হয়। NALSA বিনামূল্যে আইনি সহায়তা এবং দুর্বল ও অনগ্রসর মানুষদের পরামর্শ, মধ্যস্থতার মাধ্যমে মামলার নিষ্পত্তির এবং বন্ধুত্বপূর্ণ কার্যক্রম গ্রহণ করে।   ভারতের বিভিন্ন আদালতের  জমে থাকা অভিযোগ, মামলার নিষ্পত্তির পাশাপাশি অভাবী মামলাকারীদের জন্য ন্যায়বিচারেরও এক অনন্য প্রচেষ্টা এটি। ১৯৯৫ খ্রিস্টাব্দের ৯ নভেম্বর ভারতে প্রথম  জাতীয় আইনি পরিষেবা দিবস পালিত হয়েছিল। আইনি পরিষেবা প্রদানের সুবিধা সমাজের সমস্ত স্তরের মানুষের মধ্যে ছড়িয়ে দিতে এবং উপলব্ধ করে তুলতে বিশ্বের বিভিন্ন দেশের মতো ভারতেও প্রতিটি রাজ্যে স্থাপিত হয়েছে লোক আদালত, মধ্যস্থতাকারী এবং আইনি সহায়তা কেন্দ্র। এখন আইনি পরিষেবা বলতে বোঝায় আদালত কর্তৃক যে কোনো বিষয়ে মামলা পরিচালনা এবং আইনি পরামর্শ দানের বিষয়টিকেই আইনি পরিষেবা বলা হয়। আগে একেই বলা হতো আইনি সাহায্য। ক্রমে এই সংস্থা রাজ্যস্তর এবং জেলাস্তরে ছড়িয়ে পড়ে। সমস্ত স্তরেই জাতীয় আইনি পরিষেবা দিবস পালিত হয়।

উদযাপন
------

লিগ্যাল সার্ভিসেস অথরিটিস অ্যাক্টের অধীনে বিভিন্ন ধারা এবং মামলাকারীদের অধিকার সম্পর্কে জনগণকে সচেতন করার জন্য আইনি পরিষেবার দিবসের আয়োজন হয়।প্রতিটি অধিক্ষেত্র লোক আদালত, আইনি সহায়তা শিবির এবং আইনি সহায়তা কর্মসূচির আয়োজন করে।

তথ্যসূত্র
---------

1. ↑  "National Legal Services Day"। সংগ্রহের তারিখ ২০২২-১১-০৮।
2. ↑  "Legal Services Day - India held on 9th November every year obeserved as an important day, its details and importance."। *targetstudy.com*। সংগ্রহের তারিখ ৯ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Legal Services Authorities Act, 1987, legal Aid Law in India, Lok Adalat"। *www.legalserviceindia.com* (ইংরেজি ভাষায়)। সংগ্রহের তারিখ ৮ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Legal Service Day, Legal Service Day in India, National Legal Service Day, Legal Service"। *www.indianmirror.com*। সংগ্রহের তারিখ ৮ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাবিলদার **বচিত্তর সিং**, এসি (10 জানুয়ারী 1917 - 13 সেপ্টেম্বর 1948) ভারতীয় সেনাবাহিনীর একজন সৈনিক ছিলেন, যিনি মরণোত্তরভাবে ভারতের সর্বোচ্চ শান্তিকালীন সামরিক বীরত্বের পুরস্কার "অশোক চক্র "ভূষিত করেছিলেন। তিনি এই বীরত্ব পুরষ্কারের প্রথম প্রাপক ছিলেন।

প্রাথমিক জীবন
-------------

হাবিলদার বচিত্তর সিং ১৯১৭ সালের ১০ জানুয়ারিতে পাঞ্জাবের লোবো গ্রামে জন্মগ্রহণ করেছিলেন এবং সর্দার রুর সিং এর একমাত্র সন্তান ছিলেন। তাঁর পড়াশোনা ছিল মাত্র অষ্টম শ্রেণি পর্যন্ত, তবে তিনি শৈশবে সাঁতার এবং কুস্তিতে দক্ষতা অর্জন করেছিলেন। যুবা বয়স থেকেই সিং একজন জাতীয়তাবাদী ছিলেন এবং সর্বদা দেশসেবার জন্য সেনাবাহিনীতে যোগ দিতে চেয়েছিলেন।

সামরিক ক্যারিয়ার
-----------------

১৭ বছর বয়সে সিং সেনাবাহিনীতে যোগ দেন এবং ১৯৩৭ সালের ১০ জানুয়ারি শিখ রেজিমেন্টে ভর্তি হন। তাঁর প্রাথমিক সামরিক প্রশিক্ষণ শেষে তিনি আফ্রিকা ও গ্রিসের মতো বিভিন্ন জায়গায় তাঁর ব্যাটালিয়নের সাথে দায়িত্ব পালন করেন। তিনি দ্বিতীয় বিশ্বযুদ্ধেও অংশ নিয়েছিলেন এবং দক্ষিণ আফ্রিকার শত্রুদের মুখোমুখি হয়েছিলেন। তবে ১৯৪৭ সালে ভারতের স্বাধীনতার পরে তিনি তাঁর সৈন্য হিসাবে দক্ষতা প্রমাণ করেছিলেন।

অপারেশন পোলো
------------

স্বাধীনতার পরে ১৯৪৭ সালের ১৫ আগস্ট হায়দরাবাদের নিজাম জনগণের ইচ্ছার বিরুদ্ধে যখন ভারতীয় প্রজাতন্ত্রের সাথে যোগ দিতে অস্বীকার করেছিলেন, ভারত ১৯৪৮ সালের ১৩ সেপ্টেম্বর "অপারেশন পোলো" নামে একটি পুলিশ অভিযান শুরু করে। ২ শিখ, শিখ রেজিমেন্টের দ্বিতীয় সেনানী নলদুর্গ অঞ্চলে ব্যাটালিয়নকে সবচেয়ে গুরুত্বপূর্ণ কাজ দেওয়া হয়েছিল। হাবিলদার বচিত্তর সিং প্লাটুনের নেতৃত্ব দিচ্ছিলেন।

ভোর চারটার দিকে প্লাটুনের বি সংস্থা সড়কে অবরোধ করে। যখন দুটি গাড়ি তাঁর অবস্থানে পৌঁছতে দেখা গিয়েছিল সিং তাঁর সৈন্যদের কাছে আসার গাড়িগুলিতে গুলি চালানোর নির্দেশ দিয়েছিলেন। সেখানে প্রচণ্ড ফায়ারের আদান-প্রদান হয় কিন্তু বচিত্তর সিং এর সাহসিকতা ও নেতৃত্বের প্রদর্শনীতে অবশেষে যানবাহন এবং তাদের এসকর্ট উভয়কেই ধরে নিয়ে যায়।

একই দিনে শত্রু সৈন্যরা নিরাপদ অবস্থান নিয়েছিল এবং তাঁর প্লাটুনে আক্রমণ করেছিল। সিং অত্যন্ত দক্ষতা ও সংকল্প নিয়ে শত্রু বাহিনীর উপর পাল্টা আক্রমণ চালিয়েছিলেন। সিং শত্রুর মুখোমুখি হয়ে এগিয়ে চলছিলেন এবং লক্ষ্য থেকে প্রায় ৩০ গজ দূরে থাকাকালীন তিনি তাঁর একটি উজানে এলএমজি ফেটে পড়েন এবং পড়ে যান। গুরুতর অবস্থায় থাকা সত্ত্বেও বচিত্তর সিং এগিয়ে গিয়ে হামলা চালিয়ে এলএমজি পোস্টে দুটি গ্রেনেড নিক্ষেপ করে নিরব করে দিয়েছিলেন। যদিও সিং গুরুতর আহত হয়েছিলেন, তবুও তিনি যুদ্ধের ক্ষেত্র ছেড়ে যেতে অস্বীকার করেছিলেন এবং আক্রমণে চাপ দেওয়ার জন্য তাঁর লোকদের উদ্বুদ্ধ করেছিলেন।

অশোক চক্র প্রাপক
----------------

তাঁর সাহস ও নেতৃত্ব দ্বারা অনুপ্রাণিত হয়ে তার প্লাটুন অবশেষে লক্ষ্যটি অর্জন করেছিল, তবে হাবিলদার বচিত্তর সিং তার চোটে শহীদ হন। হাবিলদার বচিত্তর সিং কে তার সুস্পষ্ট সাহসিকতা, অদম্য চেতনা এবং সর্বোচ্চ ত্যাগের জন্য শান্তির সময়ে দেশের প্রথম বীরত্বের পুরস্কার "অশোক চক্র" দ্বারা ভূষিত করা হয়েছিল।

তথ্যসূত্র
---------

1. ↑  "Brave soldier Bachittar Singh"। ১৭ জুন ২০২০ তারিখে মূল থেকে আর্কাইভ করা।
2. ↑  "Havildar Bachittar Singh Ashoka Chakra Recipient"। ১২ জুন ২০২০ তারিখে মূল থেকে আর্কাইভ করা।
**তর্জা** এক ধরনের দীর্ঘ ঐতিহ্যবাহী বাংলার অনুষ্ঠান। এটি লোকজ কবিতার একটি প্রতিযোগিতা। ঐতিহাসিকভাবে এটি পরিবেশন করা হয়ে থাকে গ্রাম্য আসরে কোনো চণ্ডীমণ্ডপে অথবা গ্রামদেবতার পূজাবেদি, মেলা অথবা অন্যান্য সামাজিক অনুষ্ঠানে। সাধারণত রাস্তাঘাটে, বাজারের কোনো স্থানে, বা মঞ্চ সাজিয়েও বিবিধ ধর্মীয় অনুষ্ঠানে এর পরিবেশনা করা হয়ে থাকে। প্রতিযোগিতার বিষয় নির্ধারণ করা হয় সাধারণত রামায়ণ, মহাভারত বা পুরাণ থেকে। কবিরা তাদের নিজ অংশটি ছড়া আকারে গায় এবং অন্য অংশগ্রহণকারীকে এর অর্থ অনুমান করতে হয়। বাংলার নবজাগরণের সময়ে আধুনিকায়নের জোয়ারে ঝুমুর ক্লাবসহ এমন অনেক ক্লাব ধ্বংশ করা হয়েছিল এদের অশালীন বিষয়বস্তু আছে বলে।

একটি তর্জা শ্লোকের উদাহরণ: 

>  মাগী মিনশেকে চিৎ করে ফেলে দিয়ে বুকে দিয়েছে পা
> 
>  আর চোখটা করে ঝুলুর ঝুলুর, মুখে নাইকো রা। 
> 
> 

 এর আক্ষরিক অনুবাদ: "কোনো বেহায়া মেয়ে পুরুষকে মাটিতে উপুড় করে ফেলে দিয়ে তার বুকে পা দিয়েছে, আর রাগে চোখ আগুন ঝরাচ্ছে মুখে কোনো আওয়াজ না করে।"  এই ধাঁধার উত্তর হল দেবী কালী এবং তাঁর সাথে যুক্ত কিংবদন্তি। এর উত্তরদাতারা সেই মুহূর্তে তৈরি একটি কবিতায় তার উত্তরও গাইবে।

একটি শিল্প মাধ্যম
-----------------

এই কবিতা প্রতিযোগিতায় জেগে ওঠা সংগীতের একটি বিশেষ রূপ আছে। এছাড়া এটি অন্যান্য অনুরূপ লোকজ সংস্কৃতি ঝুমুর, টপ্পার সাথে ওতপ্রোতভাবে জড়িত। বঙ্গের সংগীত জগতে এটি যোগ করছে এক অনন্য মাত্রা।

তথ্যসূত্র
---------

1. 1 2 3  *Recasting Women:Essays in Colonial History*, Kumkum Sangari et al. page 157
দোহা গলফ ক্লাবে গলফ কোর্সের দৃশ্য
**দোহা গলফ ক্লাব** দোহা, কাতারে অবস্থিত এবং ১৮ গর্ত, ৭৩৭৪ গজ, ৭২ চ্যাম্পিয়নশিপ কোর্স পরিচালিত হয়। যা পিটার হারাদাইন দ্বারা ডিজাইন করা হয়। দোহা গলফ ক্লাবটি মধ্য প্রাচ্যে তৈরি করা প্রথম গ্রাস গলফ কোর্সে অন্যতম। অ-সদস্যদের জন্য উন্মুক্ত, এতে ২৮০৮ গজ দীর্ঘ লম্বা ফ্লাডলাইট নয়টি গর্তের একাডেমি কোর্স রয়েছে এবং তিনটি রেস্তোঁরা এবং একটি গলফ শপ সহ একটি ক্লাবহাউসও রয়েছে। 

ক্লাবটি কাতার মাস্টার্স গলফ টুর্নামেন্টের আয়োজক।

গলফের অতীত পরিচালক
------------------

* গ্যারি ম্যাকগ্লিনচে
* গ্রেগ হোমস
* ডেভিড মোরল্যান্ড

ভূগোল
-----

দোহা গলফ ক্লাবটি পশ্চিম বঙ্গোপসাগরের ঠিক উত্তরে কাতারের রাজধানী দোহার উত্তরের জেলা আল এগলায় অবস্থিত।

বৈশিষ্ট্য
---------

### কাতার গলফ একাডেমি

### গোষ্ঠগৃহ

দোহা গলফ ক্লাবে একটি ক্লাব হাউসও রয়েছে। 

### পাঠ্যধারাগুলি

দোহা গলফ ক্লাবের কোর্সের অন্যতম বৈশিষ্ট্য অ্যারিজোনা থেকে আমদানিকৃত ব্যারেল ক্যাকটাস।
দোহা গলফ ক্লাবটি কৌশলগতভাবে আটটি হ্রদ এবং অ্যারিজোনার মরুভূমি থেকে আমদানিকৃত ৬৫ টি দৈত্যাকৃতির ক্যাকটাস দিয়ে সাজানো হয়েছে।  ১০,০০০ -এরও বেশি সবুজ গাছ এবং গুল্ম, অসংখ্য চুনাপাথর এবং প্রচুর পরিমাণে শ্যামলিমাসহ দীর্ঘ গলফ খেলার ফেয়ারওয়ে তৈরী করা হয়েছে, যা ছিল সম্পূর্ণ সবুজ এবং গলফ ক্লাবটিকে ঘিরে মরুভূমির বৈপরীত্য উপস্থাপনের জন্য এটি ডিজাইন করা হয়েছে। 

| বৈশিষ্ট্য | তথ্য |
| --- | --- |
| আদর্শ | প্রকাশ্য |
| গর্ত | ১৮ |
| বছর নির্মিত | ১৯৯৭ |
| অতিথি নীতি | স্বাগত |
| গলফ মরসুম | সারাবছর |
| মেটাল স্পাইকস অনুমোদিত | না |
| ড্রাইভিং রেঞ্জ উপলব্ধ | হ্যাঁ |
| সবুজ উপলব্ধ করা | হ্যাঁ |
| ভাড়া পাওয়া যায় গাড়ি | হ্যাঁ |
| ভাড়া ট্রলি উপলব্ধ | হ্যাঁ |
| ভাড়া ক্লাব উপলব্ধ | হ্যাঁ |
| জিপিএস | হ্যাঁ |
| প্রো শপ | হ্যাঁ |
| শিক্ষকতা প্রো | হ্যাঁ |
| গলফ স্কুল | হ্যাঁ |
| টি টাইমস স্বাগত জানায় | হ্যাঁ |
| মূল্য পরিসীমা সপ্তাহের দিনগুলি | ৪২০ |
| দামের ব্যাপ্তি সপ্তাহান্তে | ৬৫০ |
| ক্রেডিট কার্ড স্বীকৃত | হ্যাঁ |
| রুম, লকার এবং ব্যাগ সঞ্চয়স্থান পরিবর্তিত হচ্ছে | হ্যাঁ |

| টী বর্ণের নাম | সমাবস্থা | লম্বা | ঢাল | নির্ধারণ |
| --- | --- | --- | --- | --- |
| সাদা | ৭২ | ৬,৬৪০ গজ | ০ | ০ |
| নীল | ৭২ | ৭,৩৭৪ গজ | ০ | ০ |
| হলুদ | ৭২ | ৬,২৯৯ গজ | ০ | ০ |
| লাল (ডাব্লিউ) | ৭৩ | ৫,৬৯৩ গজ | ০ | ০ |

আরও দেখুন
---------

* কাতারে খেলাধুলা

তথ্যসূত্র
---------

1. 1 2
2. ↑  "Golf"। Askexplorer। সংগ্রহের তারিখ ৩ সেপ্টেম্বর ২০১৮।
3. ↑  .
4. ↑

বহিঃসংযোগ
---------

* দাপ্তরিক ওয়েবসাইট
ছবিতে দোহা উপসাগরের সাথে সাথে এর পিছনে দোহার রাজধানী দেখা যাচ্ছে 
বিশ শতকের গোড়ার দিকে দোহার দৃশ্য
দোহা উপসাগর দেখুন
**দোহা উপসাগর** হ'ল কাতারের রাজধানী দোহার প্রান্তঘেষা একটা উপসাগর । দোহা প্রতিষ্ঠিত হয়েছিল এই উপসাগরের দক্ষিণ তীরে।  উপসাগরের কিনারার কাছাকাছি শহরটি উত্তরে বর্ধিত এবং প্রসারিত করতে মাটি ভরাট করা হয়েছে। দোহা বন্দর, কর্নিচ রাস্তা এবং দোহা কর্নিচ, আল রুমাইলা পার্ক এবং শেরাটন পার্কটি উপসাগরের সীমানা প্রান্ত। পাম ট্রি দ্বীপটি উপসাগরটির মাঝখানে অবস্থিত।

বিবরণ
-----

মার্কিন যুক্তরাষ্ট্র হাইড্রোগ্রাফিক অফিস ১৯২০ সালে উপসাগরটির একটি সংক্ষিপ্ত বিবরণ দেয়: "আল বিদা থেকে উপসাগরের তীরে উত্তরদিকে একটি ব্যাপক প্রবাল প্রাচীর রয়েছে যা প্রায় ১৩/৪ মাইল পর্যন্ত গেছে, যেটা প্রায় শুকিয়ে যায়। জাজিরাত আস সাফলা এই দ্বীপের পশ্চিম দিকের অববাহিকায় একটি সরানো একটি সরু চ্যানেল, যেখানে ১১/২ থেকে ৩১/২ ফ্যাদম পর্যন্ত পানি রয়েছে।

শারিক ক্রসিং
------------

২০১১ সালে, শার্ক ক্রসিং প্রকল্পটি (পূর্বে দোহা বে ক্রসিং নামে পরিচিত ছিল) পৌর বিষয়ক ও নগর পরিকল্পনা মন্ত্রণালয় ঘোষণা করেছিল।  আশঘাল (গণপূর্ত কর্তৃপক্ষ) দেখার পর প্রকল্প পরিকল্পনায় তিনটি আবদ্ধ সেতু নির্মাণের কথা বলে। পরে সান্টিয়াগো কালাট্রভার ডিজাইনে একটি ১০ কিলোমিটার সেতু পশ্চিম সাগরের সঙ্গে হামাদ আন্তর্জাতিক বিমানবন্দর সংযোগ ঘটায়।  উপসাগরটির নিচে দুটি সুড়ঙ্গও নির্মাণ করা হয়।  শার্ক ক্রসিং কার্যক্রম শুরুর পিছনে উদ্দেশ্য ছিল দোহার ক্রমবর্ধমান ট্র্যাফিকের জন্য এবং ২০২২ ফিফা বিশ্বকাপের প্রস্তুতিমূলক প্রকল্প।

২০১৫ সালের জানুয়ারিতে, ১২ বিলিয়ন ডলারের এই প্রকল্পের বিলম্বের কথা জানানো হয়েছিল। তেলের দামে কম, আর্থিক চাপ দেরি হওয়ার কারণ হতে পারে; ইতোমধ্যে বিশ্বকাপ আসরের আগে অন্যান্য অবকাঠামোর জন্য ১৪০ বিলিয়ন ডলার বরাদ্দ দেওয়া হয়ে গেছে।

তথ্যসূত্র
---------

1. ↑  Doha's Interface with Doha Bay  ওয়েব্যাক মেশিনে আর্কাইভকৃত ১০ জুলাই ২০১৫ তারিখে Archnet
2. ↑  United States Hydrographic Office (১৯২০)। *Persian Gulf Pilot: Comprising the Persian Gulf, the Gulf of Omán and the Makrán Coast*। U.S. Government Printing Office। পৃষ্ঠা 116।
3. ↑  "Newly posted designs revive talk of Doha Bay Crossing, but project still far from reality"। Doha News। ২১ এপ্রিল ২০১৪। ১১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৫।
4. ↑  "Sharq Crossing Programme"। Ashghal। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৫।
5. ↑  Katherine Allen (২৪ ডিসেম্বর ২০১৩)। "Calatrava's "Sharq Crossing" Planned for Doha Skyline"। Archdaily.com। সংগ্রহের তারিখ ৯ জুলাই ২০১৫।
6. 1 2  Qatar: $12bn Sharq Crossing programme delayed January 21, 2015 Construction Week Online